ชิดจันทร์ ห่ง

ชิดจันทร์ ห่ง (สกุลเดิม: รุจิพรรณ; เกิด 2 มกราคม พ.ศ. 2531) ชื่อเล่น พลอย เป็นนักแสดงหญิงชาวไทย เข้าสู่วงการบันเทิงด้วยการประกวดเวทีดัชชี่บอยแอนด์เกิร์ล ปี 2004 และเป็นหนึ่งในกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3 และแสดงภาพยนตร์เรื่องแรกคือเรื่อง รับน้องสยองขวัญ (พ.ศ. 2548) ปัจจุบันเป็นนักแสดงอิสระ

การศึกษา
อนุบาล : โรงเรียนบ้านเด็ก จังหวัดเชียงใหม่
ประถมศึกษา–มัธยมศึกษาตอนต้น : โรงเรียนเรยีนาเชลีวิทยาลัย จังหวัดเชียงใหม่ 
มัธยมศึกษาตอนปลาย : โรงเรียนปรินส์รอยแยลส์วิทยาลัย จังหวัดเชียงใหม่ 
ปริญญาตรี : คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ เจสสิกา ภาสะพันธุ์, สุชาร์ มานะยิ่ง, กันยรินทร์ นิธินพรัศม์)

ครอบครัว
ในช่วงเดือนเมษายน พ.ศ. 2553 มีข่าวออกมาว่าเธอแอบแต่งงานกับหนุ่มนอกวงการ ชื่อว่า เคน ห่ง โดยในวันที่ 28 เมษายน พ.ศ. 2553 พลอย ชิดจันทร์ พร้อมนางสมพร รุจิพรรณ มารดา และสามี นายเคน ห่ง อายุ 29 ปี ชาวฮ่องกง ได้ออกมาแถลงข่าวถึงเรื่องราวทั้งหมด โดย พลอย ชิดจันทร์ กล่าวว่า ตอนนี้ตนเองท้องได้ 7 เดือนแล้ว และได้ไปฝากครรภ์ที่โรงพยาบาลเชียงใหม่ราม และตนก็ได้ไปได้อัลตราซาวด์ทราบว่าลูกเป็นผู้ชาย และได้ตั้งชื่อลูกไว้แล้ว ชื่อ "ทาชิโน่"

สำหรับ นายเคน ห่ง ปัจจุบันประกอบอาชีพทำธุรกิจค้าลำไยอบแห้งส่งออก ซึ่งได้คบหาดูใจกันมาได้ 4 ปีแล้ว โดยได้หมั้นกันเมื่อ 2 ปีก่อน และได้แต่งงานกันเมื่อปลายปี พ.ศ. 2552

ปัจจุบันชิดจันทร์ มีบุตร-ธิดา รวม 4 คน
 1. ด.ช.ทาชิโน่ ห่ง (ชิโน่)  เกิดเมื่อวันที่ 22 พฤษภาคม พ.ศ. 2553
 2. ด.ญ.ซือหมิ่ง ห่ง (ชิลลี่) เกิดเมื่อวันที่ 6 กุมภาพันธ์ พ.ศ. 2555
 3. ด.ช.ยูงชุน ห่ง (ชิต้าร์) เกิดเมื่อวันที่ 19 เมษายน พ.ศ. 2556
 4. ด.ญ.จินเอ๋อร์ ห่ง (ชิลีน) เกิดเมื่อวันที่ 29 มีนาคม พ.ศ. 2558

ผลงาน

ละครโทรทัศน์ช่อง 3 
 2548 โค่นมังกร รับบท วรรณวิภา / ไก่
 2548 ลิขสิทธิ์หัวใจ รับบท เขมนาถ ปรีชาพลกุล / นาถ 
 2549 หว่ออ้ายหนี่...ขอหยุดใจไว้ที่เธอ รับบท มนต์ประภา 
 2549 เทใจรักนักวางแผน รับบท แจน
 2550 เจ้าหญิงขอทาน รับบท ผดาชไม
 2550 ปี่แก้วนางหงส์ รับบท สารภี / นิสา
 2551 ยมโลกโซไซตี้ รับบท มัจจุรี
 2551 พริกไทยกับใบข้าว รับบท ธีรนาถ
 2551 ทองเนื้อแท้ รับบท น้องหนู
 2552 มนต์รักข้าวต้มมัด รับบท ฟองดาว
 2552 แม่ค้าขนมหวาน รับบท วรรษา
 2552 ล่าผีปอบ รับบท น้ำผึ้ง
 2564 บัวแล้งน้ำ รับบท มนตรา
 2565 ซ่านเสน่หา รับบท รุตระวี เนตรนวพร (รุต)
 2565 รากแก้ว รับบท ศรีทิพย์ นวรัตน์ (ทิพย์)

ละครโทรทัศน์ช่อง อมรินทร์ทีวี 
 2562 THE HUSBANDS : สามีสีทอง รับบท ภัสสร ทอสุข (สร)

ละครโทรทัศน์ พีพีทีวี 
 2564 เกมรักเกมพยาบาท รับบท พญ.ละลิล จิตเมตตา (ลิล)

ละครโทรทัศน์ จีเอ็มเอ็ม 25 
 2564 สั่งใจให้หยุดรักเธอ รับบท วิมลรัตน์ สุริยศักดิ์ (คุรุรัตน์)

ภาพยนตร์
2548 รับน้องสยองขวัญ รับบท พลอย
2550 สวยลากไส้ รับบท พยาบาลนุ๊ก
2566 ขุนพันธ์ 3 รับบท ครูนุ่น

มิวสิกวิดีโอ
 เพลง ไว้ใจได้กา ของ ลานนา คัมมินส์ 
 เพลง ผู้หญิงธรรมดา ของ ลานนา คัมมินส์
 เพลง ปวดร้าวเท่าๆ กัน ของ เตชินท์
 เพลง ไม่มีอะไรเหมือนเดิม ของ นิว จิ๋ว
 เพลง คนกระจอก ของ ทรงกรด ฌามา

ผลงานพิธีกร
รายการผู้หญิงถึงผู้หญิงสวย (วัยทีนส์) ทางช่อง 3

ผลงานเพลง
อัลบั้ม รวมดาว 2007 โดยร้องในเพลง บทเรียนก่อนวิวาห์ และ มนต์รักดอกคำใต้

ผลงานโฆษณา
นมเปรี้ยวดัชมิลค์ 
โยเกิร์ตดัชมิลค์ 
สปาคลีน ผลิตภัณฑ์ทำความสะอาด

รางวัลที่ได้รับ
รางวัล Rising Star จากการประกวดหนุ่มสาวดัชชี่ 2004

อ้างอิง

 พลอย ชิดจันทร์ ควงสามีหนุ่มจีนแจงสื่อท้อง7เดือน : komchadluek.net
 พลอย-ชิดจันทร์ ควงสามีเปิดใจแต่งงาน-ท้อง7เดือน : gossipstar.mthai.com
 พลอย-ชิดจันทร์ โฆษณาสปาคลีน

แหล่งข้อมูลอื่น 
 ชิดจันทร์ รุจิพรรณ 
 ชิดจันทร์ รุจิพรรณ  nangdee.com
 แม่ผัวดี๊ดียังมีในโลก พลอย ชิดจันทร์ ไม่โม้ : siamdara.com 
 instagram ชิดจันทร์ รุจิพรรณ

บุคคลจากจังหวัดเชียงใหม่
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ 
บุคคลจากโรงเรียนเรยีนาเชลีวิทยาลัย  
บุคคลจากโรงเรียนปรินส์รอยแยลส์วิทยาลัย
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงหญิงชาวไทยในศตวรรษที่ 21
ยูทูบเบอร์ชาวไทย
พุทธศาสนิกชนชาวไทย